
ΔΕΛΤΙΟ ΤΥΠΟΥ
«Ας αφήσουμε τη φύση να εισέλθει στα σχολεία μας….»
Με επιτυχία πραγματοποιήθηκε η Επιμορφωτική Ημερίδα στις 28 Μαΐου με θέμα : «Ας αφήσουμε τη φύση να εισέλθει στα σχολεία μας….» και στόχο τον μετασχηματισμό κάθε σχολείου σε «Αειφόρο Σχολείο». Την ημερίδα οργάνωσαν το Περιφερειακό Κέντρο Εκπαιδευτικού Σχεδιασμού (ΠΕ.Κ.Ε.Σ.) της Περιφερειακής Διεύθυνσης Εκπαίδευσης Κρήτης σε συνεργασία με το Κ.Π.Ε. Βάμου και το Κέντρο Αρχιτεκτονικής Μεσογείου. Την οργανωτική ευθύνη της ημερίδας, που παρακολούθησαν Διευθυντές των Δημοτικών, Γυμνασίων, Λυκείων του Ν. Χανίων, είχε η Συντονίστρια “Εκπαίδευσης για την Αειφορία” Κρήτης κ. Αμαλία Φιλιππάκη σε συνεργασία με τον Γεωπόνο – Περιβαλλοντολόγο Σ.Ε.Ε. ΠΕ88  κ. Γεώργιος Βλοντάκης. Στην ημερίδα παρευρέθηκε και απεύθυνε χαιρετισμό ο Περιφερειακός Διευθυντής Εκπαίδευσης Κρήτης κ. Καρτσωνάκης Εμμανουήλ, οι Διευθυντές των Διευθύνσεων Πρωτοβάθμιας & Δευτεροβάθμιας Εκπαίδευσης Κρήτης, κ. Μηλιαράκης Εμμανουήλ και κ. Ζερβάκης Στυλιανός αντίστοιχα, καθώς και άλλοι Συντονιστές Εκπαιδευτικού Έργου του ΠΕ.Κ.Ε.Σ. Κρήτης.
Στόχος της Ημερίδας ήταν να ευαισθητοποιηθούν οι Διευθυντές των σχολείων ώστε να εμπνεύσουν τους εκπαιδευτικούς να ακολουθήσουν τις αρχές της «Εκπαίδευσης για την Αειφορία» και να εργαστούν από κοινού προς την κατεύθυνση του μετασχηματισμού του σχολείου τους σε ένα «Αειφόρο Σχολείο». Ένας από τους 8 πυλώνες της Αειφορίας είναι και η «βιοποικιλότητα» στο σχολείο. Πώς δηλαδή σε ένα σχολείο όπου επικρατεί το γκρίζο χρώμα του τσιμέντου μπορεί να δημιουργηθούν οι προϋποθέσεις έτσι ώστε να εισχωρήσει η φύση στον χώρο… και στις καρδιές των μαθητών.

